Euroopa Liidu Teataja L 049 , 28/02/1996 Lk 0017 - 0028



komisjoni direktiiv 96/5/EÜ, 16. veebruar 1996, imikutele ja väikelastele mõeldud teraviljapõhiste töödeldud toitude ja muude imikutoitude kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 3. mai 1989. aasta direktiivi 89/398/EMÜ eritoiduks ettenähtud toiduaineid käsitlevate liikmesriikide õigusaktide ühtlustamise kohta, [1] eriti selle artiklit 4, ning arvestades, et: käesoleva direktiiviga kavandatavad ühenduse meetmed ei ületa varasemas direktiivis 89/398/EMÜ sätestatud eesmärkide saavutamiseks vajalikke meetmeid; imikutele ja väikelastele mõeldud teraviljapõhiseid töödeldud toitusid ja muid imikutoitusid kasutatakse mitmekesistatud toiduvaliku osana ja need ei kujuta endast ainsat toitumisallikat; kõnealuseid tooteid on suur valik, mis peegeldab võõrutatavate imikute ja väikelaste väga mitmekülgset toiduvalikut, mis tuleneb ühenduses eksisteerivatest sotsiaalsetest ja kultuurilistest oludest; kõnealuste toodete põhikoostis peab vastama tervete imikute ja väikelaste toitainevajadustele, mis on määratletud üldiselt tunnustatud teaduslike andmete alusel ja arvestades eelnimetatud tegureid; kõnealuste toodete kahe kategooria puhul, nimelt teraviljapõhiste töödeldud toitude ja imikutoitude puhul tuleks ette näha nõuded toitainesisalduse suhtes; ehkki kõnealuste toodete laadi tõttu tuleks kehtestada mitmeid kohustuslikke nõudeid ja teisi piiranguid vitamiini-, mineraalainete ja muude toitainete sisalduse suhtes, võivad tootjad selliseid toitaineid lisada vabatahtlikult tingimusel, et nad kasutavad üksnes käesoleva direktiivi IV lisas loetletud aineid; selliste toodete kasutamine, kuhu ühenduses pidevalt jälgitaval määral on vabatahtlikult lisatud selliseid toitained, ei vii selliste toitainete liigse tarbimiseni imikute ja väikelaste poolt; olukorra arengule pööratakse tähelepanu ja võetakse vajaduse korral asjakohased meetmed; nõukogu direktiiviga nähakse ette sätted teraviljapõhiste töödeldud toitude ja muude imikutoitude tootmisel kasutatavate lisaainete kohta; toidu uuendkoostisosade kasutamist kõigis toiduainetes reguleeritakse horisontaalselt eraldi meetme abil; käesolev direktiiv peegeldab olemasolevaid teadmisi nende toodete kohta; kõik teaduse ja tehnika arengul põhinevaid uuendusi võimaldavad muudatused otsustatakse direktiivi 89/398/EMÜ artiklis 13 ettenähtud korras; arvestades isikuid, kelle jaoks nimetatud tooted on mõeldud, tuleks viivitamata kehtestada vajalikud mikrobioloogilised kriteeriumid ja saasteainete piirmäärad; direktiivi 89/398/EMÜ artikli 7 kohaselt reguleerivad käesoleva direktiiviga hõlmatud tooteid üldeeskirjad, mis on sätestatud toiduainete märgistuse, esitlemise ja reklaamiga seotud ühenduse õigusaktide ühtlustamist käsitleva nõukogu 18. detsembri 1978. aasta direktiiviga 79/112/EMÜ, [2] viimati muudetud komisjoni direktiiviga 93/102/EMÜ; [3] käesolevas direktiivis on kehtestatud ja laiendatud vajaduse korral nimetatud üldeeskirjade täiendusi ja erandeid; käesoleva direktiiviga hõlmatud toodete laadi ja kasutuseesmärgi tõttu on eelkõige nõutav märkida nende energia- ja toitainesisaldus; teiselt poolt tuleks imikute tervist kahjustada võivate ebakohaste kasutusviiside vältimiseks täpsustada kasutusviis kooskõlas direktiivi 79/112/EMÜ artikli 3 lõike 1 punkti 8 ning artikliga 10; kuna kaebusi, mille esitamine ei ole konkreetselt keelatud, võib üldiselt esitada kõnealuste toodete kohta kooskõlas kõigi toiduainete suhtes kohaldatavate eeskirjadega, peaksid sellised kaebused vajaduse korral arvesse võtma käesolevas direktiivis määratletud koostisekriteeriumeid; rahva tervist tõenäoliselt mõjutavate sätete osas on vastavalt direktiivi 89/398/EMÜ artiklile 4 peetud nõu toidu teaduskomiteega; käesoleva direktiiviga ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA DIREKTIIVI: Artikkel 1 1: Käesolev direktiiv on eridirektiiv direktiivi 89/398/EMÜ artiklis 4 määratletud tähenduses. 2. Käesolev direktiiv hõlmab eritoitusid, mis vastavad tervete imikute ja väikelaste erilistele vajadustele ühenduses ning mis on mõeldud imikutele võõrutusajaks ning väikelastele toiduvaliku täiendamiseks ja/või järkjärguliseks kohanemiseks tavatoiduga. Nende toitude hulka kuuluvad: a) teraviljapõhised töödeldud toidud, mis on jagatud nelja kategooriasse: i) lihtsad teraviljatoidud, mille tarvitamiseks on lisatud või tuleb lisada piima või muid sobivaid vedelikke; ii) teraviljatoidud, mis sisaldavad kõrge valgusisaldusega koostisaineid ja mille tarvitamiseks on lisatud või tuleb lisada vett või muud valguvaba vedelikku; iii) pastatooted, mida tarvitatakse pärast vees või muus sobivas vedelikus keetmist; iv) kuivikud ja küpsised, mida tarvitatakse kas valmiskujul või peenestatuna koos vee, piima või muu sobiva vedelikuga; b) muud imikutoidud kui teraviljapõhised töödeldud toidud. 3. Käesolevat direktiivi ei kohaldata väikelastele mõeldud piimatoodete suhtes. 4. Käesolevas direktiivis kasutatakse järgmisi mõisteid: - imikud – alla 12 kuu vanused lapsed, - väikelapsed – ühe kuni kolme aasta vanused lapsed. Artikkel 2 Liikmesriigid tagavad, et artiklis 1 nimetatud tooteid turustatakse ühenduses ainult siis, kui need vastavad käesolevas direktiivis sätestatud eeskirjadele. Artikkel 3 Teraviljapõhiseid töödeldud toitusid ja muid imikutoitusid toodetakse koostisainetest, mille sobivus imikute ja väikelaste eritoiduks on tõendatud üldiselt tunnustatud teaduslike andmete alusel. Artikkel 4 1. Teraviljapõhised töödeldud toidud vastavad I lisas määratletud koostisekriteeriumidele. 2. II lisas kirjeldatud imikutoidud vastavad nimetatud lisas määratletud koostisekriteeriumidele. Artikkel 5 Teraviljapõhiste töödeldud toitude ja imikutoitude valmistamisel tohib lisada ainult IV lisas loetletud toitained. 12 kuu jooksul käesoleva direktiivi jõustumisest tuleb lisaks olemasolevatele kehtestada vajalikud piirnormid. Nende ainete puhtusekriteeriumid nähakse ette hiljem. Artikkel 6 Teraviljapõhised töödeldud toidud ja imikutoidud ei tohi sisaldada ühtki ainet sellises koguses, mis võiks ohustada imikute või väikelaste tervist. Vajalikud piirnormid kehtestatakse viivitamata. Vajaduse korral kehtestatakse ka mikrobioloogilised kriteeriumid. Artikkel 7 1. Asjaomaste toodete märgistusel on lisaks direktiivi 79/112/EMÜ artiklis 3 sätestatutele järgmised kohustuslikud üksikasjad: a) Märge selle kohta, mis vanusest alates toodet võib kasutada, võttes arvesse selle koostist, konsistentsi või muid erilisi omadusi. Märgitud vanusepiir ei ole ühegi toote puhul alla nelja kuu. Tootel, mida soovitatakse kasutada alates nelja kuu vanusest, võib olla märge, et see sobib alates sellest vanusest, kui meditsiini-, toitumise või farmaatsia valdkonnas kvalifitseeritud sõltumatud isikud või teised ema ja lapse heaolu eest vastutavad isikud ei soovita vastupidi. b) Teave gluteenisisalduse või gluteeni puudumise kohta, kui toodet lubatakse kasutada alla kuue kuu vanustel lastel. c) Energiasisaldus kilodžaulides ja kilokalorites ning valgu-, süsivesikute- ja rasvasisaldus, väljendatuna 100 g või 100 ml müüdava toote kohta või vajaduse korral tarvitamiseks ettenähtud tootekoguse kohta. d) Mineraalainete ja vitamiinide keskmine kogus, mida reguleerivad piinormid on esitatud vastavalt I ja II lisas, väljendatuna numbritega 100 g või 100 ml müüdava toote kohta või vajaduse korral tarvitamiseks ettenähtud tootekoguse kohta. e) Valmistamisjuhend ning vajaduse korral märge selle juhendi järgimise olulisuse kohta. 2. Märgistusele võib kanda: a) IV lisas loetletud toitainete keskmise koguse, väljendatuna numbritega 100 g või 100 ml müüdava toote kohta või vajaduse korral tarvitamiseks ettenähtud tootekoguse kohta, juhul kui seda märget ei hõlma lõike 1 punkt d; b) lisaks numbritega väljendatud teabele, teabe V lisas esitatud vitamiinide ja mineraalainete kohta, väljendatuna protsendina nimetatud lisas esitatud kontrollväärtusest 100 g või 100 ml müüdava toote kohta või vajaduse korral tarvitamiseks ettenähtud tootekoguse kohta, tingimusel et esinev kogus moodustab vähemalt 15 % kontrollväärtusest. Artikkel 8 Liikmesriigid jõustavad käesoleva direktiivi järgimiseks vajalikud õigus- ja haldusnormid 30. septembriks 1997. Liikmesriigid teatavad nendest viivitamata komisjonile. Kõnealuseid norme kohaldatakse sellisel viisil, et need: - lubavad käesolevale direktiivile vastavate toodetega kauplemise alates 1. oktoobrist 1997, - keelavad käesolevale direktiivile mittevastavate toodetega kauplemise alates 31. märtsist 1999. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 9 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 10 Käesolev direktiiv on adresseeritud liikmesriikidele. Brüssel, 16. veebruar 1996 Komisjoni nimel komisjoni liige Martin Bangemann [1] EÜT L 186, 30.6.1989, lk 27. [2] EÜT L 33, 8.2.1979, lk 1. [3] EÜT L 291, 25.11.1993, lk 14. -------------------------------------------------- I LISA IMIKUTELE JA VÄIKELASTELE MÕELDUD TERAVILJAPÕHISTE TÖÖDELDUD TOITUDE PÕHIKOOSTIS Toitainesisaldusele esitatavad nõuded kehtivad tarvitusvalmis toodete suhtes, mida turustatakse olemasoleval kujul või mis on tarvitusvalmiks muudetud tootja juhendi kohaselt. 1. Teraviljasisaldus Teraviljapõhised töödeldud toidud valmistatakse peamiselt ühest või mitmest jahvatatud teraviljast ja/või tärkliserikastest juurtest. Teravilja või tärkliserikaste juurte kogus ei tohi lõplikus segus olla vähem kui 25 % kuivaine massist. 2. Valk 2.1. Artikli 1 lõike 2 punkti a alapunktides i ja iv osutatud toodete puhul ei tohi valgusisaldus ületada 1,3 g/100 kJ (5,5 g/100 kcal). 2.2. Artikli 1 lõike 2 punkti a alapunktis ii osutatud toodete puhul ei tohi lisatud valku olla alla 0,48 g/100 kJ (2 g/100 kcal). 2.3. Artikli 1 lõike 2 punkti a alapunktis iv osutatud valmisküpsiste puhul, mis on valmistatud kõrge valgusisaldusega toiduainete lisamisel, ei tohi lisatud valku olla alla 0,36 g/100 kJ (1,5/100 kcal). 2.4. Lisatud valgu keemiline indeks peab olema vähemalt 80 % võrdlusvalgust (III lisas määratletud kaseiin) või valguenergia suhtarv (PER) segus vähemalt 70 % võrdlusvalgust. Kõikidel juhtudel on aminohapete lisamine lubatud ainult valgusegu toiteväärtuse parandamiseks ning ainult selleks vajalikes kogustes. 3. Süsivesikud 3.1. Kui artikli 1 lõike 2 punkti a alapunktides i ja iv osutatud toodetesse lisatakse sahharoosi, fruktoosi, glükoosi, glükoosisiirupit või mett, ei tohi: - lisatud süsivesikute kogus ületada 1,8 g/100 kJ (7,5 g/100 kcal), - lisatud fruktoosi kogus ületada 0,9 g/100 kJ (3,75 g/100 kcal). 3.2. Kui artikli 1 lõike 2 punkti a alapunktis ii osutatud toodetesse lisatakse sahharoosi, fruktoosi, glükoosisiirupit või mett, ei tohi: - lisatud süsivesikute kogus ületada 1,2 g/100 kJ (5 g/100 kcal), - lisatud fruktoosi kogus ületada 0,6 g/100 kJ (2,5 g/100 kcal). 4. Lipiidid 4.1. Artikli 1 lõike 2 punkti a alapunktides i ja iv osutatud toodete puhul ei tohi rasvasisaldus ületada 0,8 g/100 kJ (3,3 g/100 kcal). 4.2. Artikli 1 lõike 2 punkti a alapunktis ii osutatud toodete puhul ei tohi rasvasisaldus ületada 1,1 g/100 kJ (4,5 g/100 kcal). Kui rasvasisaldus ületab 0,8 g/100 kJ (3,3 g/100 kcal), ei tohi: a) lauriinhappe kogus ületada 15 % kogu rasvasisaldusest; b) müristiinhappe kogus ületada 15 % kogu rasvasisaldusest; c) linoolhappe kogus (glütseriididena = linolaatidena) olla alla 70 mg/100 kJ (300 mg/100 kcal) ega ületada 285 mg/100 kJ (1200 mg/100 kcal). 5. Mineraalained 5.1. Naatrium - naatriumisoolasid tohib teraviljapõhistele töödeldud toitudele lisada üksnes tehnoloogilistel eesmärkidel, - naatriumisisaldus teraviljapõhises töödeldud toitudus ei tohi ületada 25 mg/100 kJ (100 mg/100 kcal). 5.2. Kaltsium 5.2.1. Artikli 1 lõike 2 punkti a alapunktis ii osutatud toodete puhul ei tohi kaltsiumi kogus olla alla 20 mg/100 kJ (80 mg/100 kcal). 5.2.2. Artikli 1 lõike 2 punkti a alapunktis iv osutatud valmistoodete puhul, mille valmistamisel on kasutatud piima (piimaküpsised), ei tohi kaltsiumi kogus olla alla 12 mg/100 kJ (50 mg/100 kcal). 6. Vitamiinid 6.1. Tiamiini kogus teraviljapõhistes töödeldud toitudes ei tohi olla alla 25 μg/100 kJ (100 μg/100 kcal). 6.2. Artikli 1 lõike 2 punkti a alapunktis ii osutatud toodete puhul: | 100 kJ kohta | 100 kcal kohta | Minimaalne | Maksimaalne | Minimaalne | Maksimaalne | vitamiin A (μg RE) | 14 | 43 | 60 | 180 | vitamiin D (μg) | 0,25 | 0,75 | 1 | 3 | Need piirnormid kehtivad ka teiste teraviljapõhiste töödeldud toitude puhul, kui neile lisatakse vitamiine A või D. -------------------------------------------------- II LISA IMIKUTELE JA VÄIKELASTELE MÕELDUD MUUDE IMIKUTOITUDE PÕHIKOOSTIS Toitainesisaldusele esitatavad nõuded kehtivad tarvitusvalmis toodete suhtes, mida turustatakse olemasoleval kujul või mis on tarvitusvalmiks muudetud tootja juhendi kohaselt. 1. Valk 1.1. Kui liha, linnuliha, kala, subproduktid või muud tavapärased valguallikad on ainsad toote nimetuses esitatud koostisained, siis: - nimetatud liha, linnuliha, kala, subproduktid või muu tavapärane valguallikas peab moodustama toote kogumassist vähemalt 40 %, - iga nimetatud liha, linnuliha, kala, subproduktid või muu tavapärane valguallikas peab moodustama nimetatud valguallika massist vähemalt 25 %, - nimetatud allikatest pärit üldine valgusisaldus peab olema vähemalt 1,7 g/100 kJ (7 g/100 kcal). 1.2. Kui liha, linnuliha, kala, subproduktid või muud tavapärased valguallikad koos või eraldi on nimetatud toote nimetuses esimesena, sõltumata sellest, kas toodet esitletakse valmistoiduna, siis: - nimetatud linnuliha, kala, subproduktid või muu tavapärane valguallikas peab moodustama toote kogumassist vähemalt 10 %, - iga nimetatud liha, linnuliha, kala, subproduktid või muu tavapärane valguallikas peab moodustama nimetatud valguallika massist vähemalt 25 %, - nimetatud allikatest pärit valgu sisaldus peab olema vähemalt 1 g/100 kJ (4 g/100 kcal). 1.3. Kui liha, linnuliha, kala, subproduktid või muud tavapärased valguallikad koos või eraldi on nimetatud toote nimetuses, kuid mitte esimesena, ja sõltumata sellest, kas toodet esitletakse valmistoiduna, siis: - nimetatud liha, linnuliha, kala, subproduktid või muu tavapärane valguallikas peab moodustama toote kogumassist vähemalt 8 %, - iga nimetatud liha, linnuliha, kala, subproduktid või muu tavapärane valguallikas peab moodustama nimetatud valguallika massist vähemalt 25 %, - nimetatud allikatest pärit valgu sisaldus peab olema vähemalt 0,5 g/100 kJ (2,2 g/100 kcal). - toote üldine valgusisaldus peab olema vähemalt 0,7 g/100 kJ (3 g/100 kcal). 1.4. Kui toodet esitletakse etiketil valmistoiduna, kuid ei etiketil ei ole toote nimetuses mainitud liha, linnuliha, kala, subprodukte või muid tavapäraseid valguallikaid, siis: - toote üldine valgusisaldus peab olema vähemalt 0,7 g/100 kJ (3 g/100 kcal). 1.5. Kõikidel juhtudel on aminohapete lisamine lubatud ainult olemasoleva valgu toiteväärtuse parandamiseks ning ainult selleks vajalikes kogustes. 2. Süsivesikud Süsivesikute kogusisaldus puu- ja köögiviljamahlades ja -nektarites, puuviljatoitudes, magustoitudes või pudingites ei tohi ületada: - 10 g/100 ml köögiviljamahlade ja neil põhinevate jookide puhul, - 15 g/100 ml puuviljamahlade ja -nektarite ning neil põhinevate jookide puhul, - 20 g/100 g puuviljatoitude puhul, - 25 g/100 g magustoitude ja pudingite puhul, - 5 g/100 g muude piimal mittepõhinevate jookide puhul. 3. Rasv 3.1. Käesoleva lisa punktis 1.1 nimetatud toodete puhul: Kui liha või juust on ainsad koostisained või on toote nimetuses mainitud esimesena, siis: - kõigist allikatest pärit üldine rasvasisaldus tootes ei või kokku ületada 1,4 g/100 kJ (6 g/100 kcal). 3.2. Muude toodete puhul: kõigist allikatest pärit üldine rasvasisaldus tootes ei või kokku ületada 1,1 g/100 kJ (4,5 g/100 kcal). 4. Naatrium 4.1. Toote lõplik naatriumisisaldus ei tohi ületada 48 mg/100 kJ (200 mg/100 kcal) või 200 mg 100 g kohta. Kui juust on siiski toote nimetuses mainitud ainuke koostisaine, ei tohi toote lõplik naatriumisisaldus ületada 70 mg/100 kJ (300 mg/100 kcal). 4.2. Naatriumisooli võib puuviljadest valmistatud toodetele, magustoitudele ja pudingitele lisada üksnes tehnoloogilistel eesmärkidel. 5. Vitamiinid Vitamiin C Puuviljamahlas ja -nektaris või köögiviljamahlas ei tohi lõplik vitamiini C sisaldus olla alla 6 mg/100 kJ (25 mg/100 kcal) või 25 mg 100 g kohta. Vitamiin A Köögiviljamahlas ei tohi lõplik vitamiini A sisaldus olla alla 25 μg RE/100 kJ (100 μg RE/100 kcal). [1] Vitamiini A ei tohi muudele imikutoitudele lisada. Vitamiin D Vitamiini D ei tohi imikutoitudele lisada. [1] RE = trans-retinooli ekvivalent. -------------------------------------------------- III LISA KASEIINI AMINOHAPPELINE KOOSTIS | (g 100 g valgu kohta) | Arginiin | 3,7 | Tsüstiin | 0,3 | Histidiin | 2,9 | Isoleutsiin | 5,4 | Leutsiin | 9,5 | Lüsiin | 8,1 | Metioniin | 2,8 | Fenüülalaniin | 5,2 | Treoniin | 4,7 | Trüptofaan | 1,6 | Türosiin | 5,8 | Valiin | 6,7 | -------------------------------------------------- IV LISA TOITAINED 1. Vitamiinid Vitamiin A Retinool Retinüülatsetaat Retinüülpalmitaat beetakaroteen Vitamiin D Vitamiin D2 (= ergokaltsiferool) Vitamiin D3 (= kolekaltsiferool) Vitamiin B1 Tiamiinhüdrokloriid Tiamiinmononitraat Vitamiin B2 Riboflaviin Riboflaviin-5′-fosfaatnaatrium Niatsiin Nikotiinamiid Nikotiinhape Vitamiin B6 Püridoksiinvesinikkloriid Püridoksiin-5-fosfaat Püridoksiindipalmitaat Pantoteenhape D-pantotenaat, kaltsium- D-pantotenaat, naatrium- Dekspantenool Folaat Foolhape Vitamiin B12 Tsüanokobalamiin Hüdroksokobalamiin Biotiin D-biotiin Vitamiin C L-askorbiinhape Naatrium-L-askorbaat Kaltsium-L-askorbaat 6-palmitüül-L-askorbiinhape (askorbüülpalmitaat) Kaaliumaskorbaat Vitamiin K Füllokinoon (fütomenadioon) Vitamiin E D-α-tokoferool DL-α-tokoferool D-α-tokoferoolatsetaat DL-α-tokoferoolatsetaat 2. Aminohapped L-arginiin | ja nende hüdrokloriidid | L-tsüstiin | L-histidiin | L-isoleutsiin | L-leutsiin | L-lüsiin | L-tsüsteiin | L-metioniin | | L-fenüülalaniin | | L-treoniin | | L-trüptofaan | | L-türosiin | | L-valiin | | 3. Muud Koliin Koliinkloriid Koliintsitraat Koliinbitartraat Inositool L-karnitiin L-karnitiinhüdrokloriid 4. Mineraalsoolad ja mikroelemendid Kaltsium Kaltsiumkarbonaat Kaltsiumkloriid Sidrunhappe kaltsiumsoolad Kaltsiumglükonaat Kaltsiumglütserofosfaat Kaltsiumlaktaat Kaltsiumoksiid Kaltsiumhüdroksiid Ortofosforhappe kaltsiumsoolad Magneesium Magneesiumkarbonaat Magneesiumkloriid Sidrunhappe magneesiumsoolad Magneesiumglükonaat Magneesiumoksiid Magneesiumhüdroksiid Ortofosforhappe magneesiumsoolad Magneesiumsulfaat Magneesiumlaktaat Magneesiumglütserofosfaat Kaalium Kaaliumkloriid Sidrunhappe kaaliumsoolad Kaaliumglükonaat Kaaliumlaktaat Kaaliumglütserofosfaat Raud Raud(II)tsitraat Raud(III)ammooniumtsitraat Raud(II)glükonaat Raud(II)laktaat Raud(II)sulfaat Raud(II)fumaraat Raud(III)difosfaat (Raud(III)pürofosfaat) Raud elemendina (karbonüülselt, elektrolüütiliselt või vesinikuga taandatud) Raud(III)sahharaat Raud(III)naatriumdifosfaat Raud(II)karbonaat Vask Vase ja lüsiini kompleks Vask(II)karbonaat Vask(II)tsitraat Vask(II)glükonaat Vask(II)sulfaat Tsink Tsinkatsetaat Tsinkatsetaat Tsinktsitraat Tsinklaktaat Tsinksulfaat Tsinkoksiid Tsinkglükonaat Mangaan Mangaankarbonaat Mangaankloriid Mangaantsitraat Mangaanglükonaat Mangaansulfaat Mangaanglütserofosfaat Jood Naatriumjodiid Kaaliumjodiid Kaaliumjodaat Naatriumjodaat -------------------------------------------------- V LISA KONTROLLVÄÄRTUSED TOITAINETE SISALDUSE MÄRKIMISEL IMIKU- JA VÄIKELASTETOITUDELE Nimetus | Kontrollväärtus | Vitamiin A | (μg) 400 | Vitamiin D | (μg) 10 | Vitamiin C | (mg) 25 | Tiamiin | (mg) 0,5 | Riboflaviin | (mg) 0,8 | Niatsiini vitameerid | (mg) 9 | Vitamiin B6 | (mg) 0,7 | Foolhape | (μg) 100 | Vitamiin B12 | (μg) 0,7 | Kaltsium | (mg) 400 | Raud | (mg) 6 | Tsink | (mg) 4 | Jood | (μg) 70 | Seleen | (μg) 10 | Vask | (mg) 0,4 | --------------------------------------------------